**NÁRODNÁ RADA SLOVENSKEJ REPUBLIKY**

**VIII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-503/2023

**1463a**

### S p o l o č n á s p r á v a

výborov Národnej rady Slovenskej republiky o prerokovaní vládneho návrhu zákona o  registri trestov a o zmene a doplnení niektorých zákonov (tlač 1463) v druhom čítaní

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ústavnoprávny výbor Národnej rady Slovenskej republiky ako gestorský výbor k vládnemu návrhu **zákona o registri trestov** a o zmene a doplnení niektorých zákonov (tlač 1463) podáva Národnej rade Slovenskej republiky podľa § 79 ods. 1 zákona o  rokovacom poriadku Národnej rady Slovenskej republiky **spoločnú správu** výborov Národnej rady Slovenskej republiky.

I.

Národná rada Slovenskej republiky uznesením č. 2059 z 15. marca 2023 pridelila vládny návrh **zákona o registri trestov** a o zmene a doplnení niektorých zákonov **(tlač 1463)** na prerokovanie výborom:

**Ústavnoprávnemu výboru** Národnej rady Slovenskej republiky,

**Výboru** Národnej rady Slovenskej republiky **pre financie a rozpočet** a

**Výboru** Národnej rady Slovenskej republiky **pre obranu a bezpečnosť.**

Určila zároveň Ústavnoprávny výbor Národnej rady Slovenskej republiky ako gestorský výbor a lehoty na prerokovanie vládneho návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, **neoznámili v určenej lehote** gestorskému výboru **žiadne stanovisko** k predmetnému vládnemu návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

Vládny návrh zákona **o registri trestov** a o zmene a doplnení niektorých zákonov (tlač 1463) prerokovali výbory a odporúčali ho **schváliť:**

**Ústavnoprávny výbor** Národnej rady Slovenskej republiky uznesením č. 731 z 27. apríla 2023,

**Výbor** Národnej rady Slovenskej republiky **pre financie a rozpočet** uznesením č. 447 z 25. apríla 2023,

**Výbor** Národnej rady Slovenskej republiky **pre obranu a bezpečnosť** uznesením č.  238 z 25. apríla 2023.

IV.

Z uznesení výborov Národnej rady Slovenskej republiky uvedených v III. bode tejto spoločnej správy vyplývajú tieto **pozmeňujúce a doplňujúce návrhy:**

1. V čl. I § 1 ods. 4 písm. d) sa za slovom ,,rozhodnutiach“ vypúšťa odkaz ,,3)“ a na konci sa pripájajú tieto slová: „podľa osobitného predpisu3) a podľa tohto zákona“.

Ide o precizovanie ustanovenia, aby bolo jednoznačne zrejmé, ktorým ústredným orgánom iných členských štátov EÚ pre výmenu informácií o odsúdeniach a  ostatných súvisiacich rozhodnutiach sa majú informácie poskytnúť.

**Ústavnoprávny výbor NR SR**

**Gestorský výbor odporúča schváliť**

1. V čl. I § 1 ods. 8 v poznámke pod čiarou k odkazu 6 sa slová „Čl. 111“ nahrádzajú slovami „Čl. 47 až 49 a 111“.

Ide o precizovanie poznámky pod čiarou z dôvodu presnejšieho vymedzenia pojmu citlivá informácia na  účely tohto zákona.

**Ústavnoprávny výbor NR SR**

**Gestorský výbor odporúča schváliť**

1. V čl. I § 2 ods. 1 v poznámke pod čiarou k odkazu 7 sa slová „Čl. 63“ nahrádzajú slovami „Čl. 62“.

Ide o zrejmú nesprávnosť príslušného článku medzinárodnej zmluvy.

**Ústavnoprávny výbor NR SR**

**Gestorský výbor odporúča schváliť**

1. V čl. I § 2 ods. 1 a 2 sa za slovo „zmluvy“ vkladá čiarka a slová „ktorou je Slovenská republika viazaná“.

Ide o legislatívno-technickú pripomienku, ktorou sa zjednocuje spôsob odkazovania na medzinárodné zmluvy.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre obranu a bezpečnosť**

**Gestorský výbor odporúča schváliť**

1. V čl. I § 4 ods. 1 písm. d) poznámka pod čiarou k odkazu 11 znie:

„11) Čl. 5 ods. 1 písm. c) nariadenia (EÚ) 2019/816.

Príloha nariadenia Európskeho parlamentu a Rady (EÚ) 2018/1240 z 12. septembra 2018, ktorým sa zriaďuje Európsky systém pre cestovné informácie a povolenia (ETIAS) a ktorým sa menia nariadenia (EÚ) č. 1077/2011, (EÚ) č. 515/2014, (EÚ) 2016/399, (EÚ) 2016/1624 a (EÚ) 2017/2226 (Ú. v. EÚ L 236, 19.9.2018) v platnom znení.“.

Ide o upresnenie poznámky pod čiarou z dôvodu konkrétneho vymedzenia pojmu príznak uvedeného v § 4 ods. 1 písm. d).

**Ústavnoprávny výbor NR SR**

**Gestorský výbor odporúča schváliť**

1. V čl. I § 6 písm. a) sa na konci pripájajú tieto slová: „alebo písm. b)“.

Ide o zosúladenie so znením § 5 ods. 1 písm. a).

**Ústavnoprávny výbor NR SR**

**Gestorský výbor odporúča schváliť**

1. V čl. I § 9 ods. 2 sa vypúšťajú slová „a § 30“.

Ide o vypustenie nadbytočných slov, pretože zo  znenia návrhu zákona predloženého Národnej rade Slovenskej republiky boli z oprávnených orgánov v § 30 vypustené orgány činné v trestnom konaní a súdy, na  ktoré sa toto ustanovenie malo pôvodne vzťahovať.

**Ústavnoprávny výbor NR SR**

**Gestorský výbor odporúča schváliť**

1. V čl. I § 12 ods. 6 písm. d) sa za slovami „§ 13“ vypúšťa čiarka a slová „ak ide o osobu podľa odseku 5 písm. a) a b)“.

Ide o vypustenie nadbytočných slov, pretože žiadosť o výpis z registra trestov pre štátneho príslušníka tretej krajiny môže byť podľa § 13 ods. 1 do 31. decembra 2025 podaná bez biometrických údajov na ľubovoľnom orgáne verejnej moci.

**Ústavnoprávny výbor NR SR**

**Gestorský výbor odporúča schváliť**

1. V čl. I § 20 ods. 3 písm. c) sa vypúšťajú slová „ako členského štátu Európskej únie“ a slová „ods. 1“.

Ide o precizovanie pojmu „súd iného štátu“ a vypustenie nadbytočných slov, aby bolo zrejmé, že rozhodnutia podľa písmena c), ktoré neboli uznané súdom Slovenskej republiky, nemajú právne účinky pre všetky oprávnené orgány uvedené v § 30.

**Ústavnoprávny výbor NR SR**

**Gestorský výbor odporúča schváliť**

1. V čl. I § 20 ods. 4 sa slová „§ 12 ods. 4 až 15“ nahrádzajú slovami „§ 12 ods. 4 až 16“.

Ide o zosúladenie lehôt uchovávania údajov obsiahnutých v žiadosti o výpis z registra trestov, ako aj o odpis registra trestov a tiež aj o zosúladenie uchovávania logov.

**Ústavnoprávny výbor NR SR**

**Gestorský výbor odporúča schváliť**

1. V čl. I § 21 ods. 1 písm. b) piatom bode sa za slovo „zmluva“ vkladá čiarka a slová „ktorou je Slovenská republika viazaná,“.

Ide o legislatívno-technickú pripomienku, ktorou sa zjednocuje spôsob odkazovania na medzinárodné zmluvy.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre obranu a bezpečnosť**

**Gestorský výbor odporúča schváliť**

1. V čl. I § 24 ods. 7 sa za slovo „rozsudkov“ vkladá čiarka a slová „následných opatrení“.

Ide o transpozíciu čl. 4 ods. 4 rámcového rozhodnutia 2009/315/SVV.

**Ústavnoprávny výbor NR SR**

**Gestorský výbor odporúča schváliť**

1. V čl. I sa § 25 dopĺňa odsekom 4, ktorý znie:

„(4) Generálna prokuratúra podá žiadosť o informácie o odsúdeniach a ostatných súvisiacich rozhodnutiach z registra trestov štátneho príslušníka tretej krajiny tým ústredným orgánom členských štátov Európskej únie, ktoré majú informácie o odsúdeniach tejto osoby vo  svojom registri trestov, a zaradí tieto informácie a súvisiace údaje do verejnej listiny podľa § 11 ods. 1.“.

Ide o transpozíciu čl. 6 ods. 3a rámcového rozhodnutia 2009/315/SVV.

**Ústavnoprávny výbor NR SR**

**Gestorský výbor odporúča schváliť**

1. V čl. I § 26 ods. 1 písm. f) sa slová „súdom v iných štátoch“ nahrádzajú slovami „súdmi iných štátov“.

Ide o legislatívno-technickú pripomienku, ktorou sa zjednocuje terminológia podľa § 1 písm. f) návrhu zákona.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre obranu a bezpečnosť**

**Gestorský výbor odporúča schváliť**

1. V čl. I § 26 ods. 4 sa za slová „odseku 1 písm. b)“ vkladajú slová „a písm. e)“.

Ide o precizovanie textu, aby bolo jednoznačne zrejmé, že informácie o odsúdení občana Slovenskej republiky podľa § 24 ods. 4 môžu byť poskytnuté len na účely trestného konania, ak ústredný orgán iného členského štátu túto informáciu vyznačil v podkladoch evidencie podľa § 3 písm. g).

**Ústavnoprávny výbor NR SR**

**Gestorský výbor odporúča schváliť**

1. V čl. I § 28 ods. 2 v poznámke pod čiarou k odkazu 41 sa slová „Čl. 7“ nahrádzajú slovami „Čl. 2 ods. 1 písm. m) a čl. 7“.

Ide o precizovanie príslušných ustanovení nariadenia Európskeho parlamentu a Rady (EÚ) 2016/1191 uvedených v poznámke pod čiarou, ktoré upravujú použitie viacjazyčného štandardného formulára.

**Ústavnoprávny výbor NR SR**

**Gestorský výbor odporúča schváliť**

1. V čl. II sa vkladá nový bod 1, ktorý znie:

„1. V § 24 ods. 4 prvej vete sa slová „ods. 2“ nahrádzajú slovami „ods. 1“.“.

Nasledujúce body sa primerane prečíslujú.

Bod 1 nadobudne účinnosť dňom vyhlásenia, čo sa zohľadní v ustanovení o účinnosti.

Ide o opravu zjavnej nesprávnosti, pretože § 24 ods. 4 prvá veta má referovať na okresné súdy podľa § 16 ods. 1 a nie na okresné súdy podľa § 16 ods. 2, na ktoré sa odkazuje v druhej vete dotknutého ustanovenia.

**Ústavnoprávny výbor NR SR**

**Gestorský výbor odporúča schváliť**

1. V čl. V sa za bod 2 vkladajú nové body 3 a 4, ktoré znejú:

„3. V § 3 ods. 5 sa slová „odseku 3“ nahrádzajú slovami „odseku 4“.

4. V § 3 ods. 8 sa slová „odsekov 1 až 5“ nahrádzajú slovami „odsekov 1 až 6“.“.

Doterajšie body sa primerane prečíslujú.

Ide o legislatívno-technickú úpravu, ktorou sa opravuje vnútorný odkaz, vzhľadom na zmenu navrhovanú v čl.  V 2. bod.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre obranu a bezpečnosť**

**Gestorský výbor odporúča schváliť**

1. V čl. VII 13. bod sa za slovo „Slová“ vkladajú slová „„odpis z registra trestov“ a slová“.

Ide o legislatívno-technickú úpravu, ktorou sa do  novelizačného bodu dopĺňa formulácia „odpis z registra trestov“, ktorý je potrebné rovnako nahradiť ako pojem „odpis registra trestov“.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre obranu a bezpečnosť**

**Gestorský výbor odporúča schváliť**

1. V čl. VIII sa slová „1. júla 2023“ nahrádzajú slovami „1. októbra 2023“.

Ide o poskytnutie dostatočnej legisvakančnej doby, nakoľko ide o nový zákon upravujúci činnosti súvisiace s evidenciou registra trestov a vydávaním príslušných verejných listín. Vzhľadom k posunutiu účinnosti návrhu zákona na 1. október 2023 je potrebné, aby čl. II prvý bod nadobudol účinnosť dňom vyhlásenia, a to z dôvodu, že zákon č. 150/2022 Z. z., ktorým dochádza k úprave § 24 ods. 4 Trestného poriadku, nadobudne účinnosť 1. júna 2023. V opačnom prípade by došlo k situácii, kedy by bola 4 mesiace nesprávne určená príslušnosť na vydanie niektorých príkazov podľa piatej hlavy prvej časti Trestného poriadku.

**Ústavnoprávny výbor NR SR**

**Gestorský výbor odporúča schváliť**

1. V Prílohe č. 1 sa časť Žiadosť o informácie z registra trestov sa nahrádza takto:

„Žiadosť o informácie z registra trestov

Na správne vyplnenie formulára je potrebné oboznámiť sa s príručkou o postupe

a) Údaje o žiadajúcom členskom štáte:

Členský štát:

Ústredný(-é) orgán(-y):

Kontaktná osoba:

Číslo telefónu (s predvoľbou): Číslo faxu (s predvoľbou):

E-mailová adresa:

Poštová adresa:

Číslo spisu, ak je známe:

b) Údaje o totožnosti osoby, ktorej sa žiadosť týka: (\*)

Úplné meno (krstné meno a všetky priezviská):

Predchádzajúce mená a priezviská:

Pseudonym a/alebo prezývka, ak sú:

Pohlavie: M  Ž 

Štátna príslušnosť:

Dátum narodenia (vo formáte: dd/mm/rrrr):

Miesto narodenia (obec a štát):

Meno a priezvisko otca:

Meno a priezvisko matky:

Miesto pobytu alebo známa adresa:

Identifikačné číslo osoby alebo druh a číslo dokladu totožnosti osoby:

Odtlačky prstov:

Iné dostupné údaje umožňujúce identifikáciu:

(\*) Aby sa uľahčila identifikácia osoby, malo by sa poskytnúť čo najviac informácií.

c) Účel žiadosti:

Vhodné zaškrtnite

l. □ trestné konanie (uveďte orgán, pred ktorým prebieha konanie, a prípadné referenčné číslo konania) ........................................................................................................................................

.......................................................................................................................................................

2. □ žiadosť mimo kontextu trestného konania (uveďte orgán, pred ktorým prebieha konanie, a prípadné referenčné číslo konania a príslušnú rubriku zaškrtnite):

i) □ od justičného orgánu ............................................................................................................

.......................................................................................................................................................

ii) □ žiadosť príslušného správneho orgánu ..................................................................................

.......................................................................................................................................................

iii) □ žiadosť dotknutej osoby o informácie o svojom vlastnom zázname ...................................

.......................................................................................................................................................

Účel, na ktorý sa informácia požaduje:

Žiadajúci orgán:

□ Dotknutá osoba nesúhlasí s poskytnutím informácií

(ak bola osoba požiadaná o poskytnutie súhlasu v súlade s právom žiadajúceho členského štátu).

Kontaktná osoba, ak sú potrebné dodatočné informácie:

Meno a priezvisko:

Číslo telefónu:

E-mailová adresa:

Iné informácie:

**„**

Ide o upresnenie údajov požadovaných v prílohe č. 1 k zákonu v súlade s prílohou k rámcovému rozhodnutiu Rady 2009/315/SVV.

**Ústavnoprávny výbor NR SR**

**Gestorský výbor odporúča schváliť.**

Gestorský výbor **odporúča hlasovať** o všetkých uvedených pozmeňujúcich a doplňujúcich návrhoch **(body 1 až 21** ) **spoločne,** s odporúčaním **schváliť**.

V.

**Gestorský výbor** na základe stanovísk výborov k vládnemu návrhu zákona o registri trestov a o zmene a doplnení niektorých zákonov (tlač 1463) odporúča Národnej rade Slovenskej republiky predmetný vládny návrh zákona **schváliť** v znení pozmeňujúcich a doplňujúcich návrhov uvedených v tejto spoločnej správe.

**Spoločná správa** výborov Národnej rady Slovenskej republiky o prerokovaní vládneho návrhu zákona **o registri trestov** a o zmene a doplnení niektorých zákonov v druhom čítaní (tlač 1463a) bola schválená uznesením Ústavnoprávneho výboru Národnej rady Slovenskej republiky č. 750 z 2. mája 2023.

Týmto uznesením výbor zároveň poveril spoločného spravodajcu **Dominika Drdula,** aby na schôdzi Národnej rady Slovenskej republiky informoval o výsledku rokovania výborov a pri  rokovaní o predmetnom vládnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Milan Vetrák v. r.

predseda Ústavnoprávneho výboru

Národnej rady Slovenskej republiky

Bratislava 2. mája 2023